ຍີ່ປຸ່ນ ອະນຸມັດ ການໃຫ້ເງິນຊ່ອຍເຫຼືອ ແກ່ບໍລິສັດ TEPCO
ລັດຖະບານຍີ່ປຸ່ນ ໃຫ້ການອະນຸມັດ ການໃຫ້ເງິນຊ່ອຍເຫຼືອ ຫຼາຍພັນລ້ານໂດລາ ແກ່ບໍລິສັດໄຟຟ້າ TEPCO
ລັດຖະບານຍີ່ປຸ່ນໄດ້ຮັບເອົາຂໍ້ຕົກລົງໃນວັນສຸກມື້ນີ້ທີ່ຈະມອບເງິນ 11 ພັນ 500 ລ້ານໂດລາ ຈາກກອງທຶນຫຼວງໃຫ້ແກ່ບໍລິສັດໄຟຟ້າໂຕກຽວ ຫຼື TEPCO ເພື່ອຊົດເຊີຍຄ່າໃຊ້ຈ່າຍຕ່າງໆ ອັນເປັນຜົນເນື່ອງມາຈາກແຜ່ນດິນໄຫວແລະຟອງຍັກສຸນາມິໃນວັນທີ 11 ມີນາປີນີ້ທີ່ໄດ້ສ້າງ ຄວາມເສຍຫາຍໃຫ້ແກ່ໂຮງໄຟຟ້ານິວເຄລຍ Fukushima ນັ້ນ ລັດຖະບານຍີ່ປຸ່ນເວົ້າວ່າ ເງິນກ້ອນນີ້ ອາດຈະຊ່ອຍບໍລິສັດ TEPCO ໃນການທຳຄວາມສະ ອາດມ້ຽນມັດແລະມ້າງໂຮງໄຟຟ້ານິວເຄລຍດັ່ງກ່າວ ຕະຫຼອດທັງຈ່າຍເງິນຊົດເຊີຍໃຫ້ແກ່ປະ ຊາຊົນທີ່ອາໄສຢູ່ໃນບໍລິເວນອ້ອມແອ້ມ ເງິນກ້ອນນີ້ແມ່ນມາຈາກກອງທຶນທີ່ເກັບສະສົມຈາກບັນດາບໍລິສັດທີ່ບໍລິຫານງານໂຮງໄຟຟ້າ ນິວເຄລຍໃນຍີ່ປຸ່ນທັງໝົດແລະລັດຖະບານ ຂະນະດຽວກັນພວກນັກວິສາວະກອນທີ່ໂຮງໄຟຟ້ານິວເຄລຍ Fukushima ຍັງສືບຕໍ່ພະຍາ ຍາຍາມຊອກຫາຊ່ອງທາງ ເພື່ອຈະເຮັດໃຫ້ເຕົາແຍກນິວເຄລຍທັງໝົດ ສາມາດມອດລົງດ້ວຍ ຄວາມເຢັນແບບທຳມະດາໆພາຍໃນທ້າຍປີນີ້